Säädös perustuu asetukseen (EU) N:o 1299/2013, minkä vuoksi asetusehdotus on ainoa soveltuva muoto.

Ehdotetulla säädöksellä pyritään varmistamaan kahden sellaisen yhteistyöohjelman jatkuminen, joista säädetään asetuksella (EU) N:o 1299/2013, minkä vuoksi näiden ohjelmien toissijaisuusperiaatteen noudattamista on tarkasteltu jo kyseisen asetuksen hyväksymisen yhteydessä.

Ehdotuksen tarkoituksena on varmistaa tilanteessa, jossa erosopimusta ei ratifioida, että kaksi Irlantia koskevaa kahdenvälistä yhteistyöohjelmaa, eli PEACE IV (Ireland-United Kingdom) sekä Yhdistynyt kuningaskunta – Irlanti (Ireland-Northern Ireland-Scotland), jatkuvat ohjelmien rahoituksen tai niille myönnettyjen määrien muuttumatta. Molemmat ohjelmat rahoitetaan edelleen unionin talousarviosta. Rahoituksen edellytyksenä on mahdollisuus toteuttaa tarvittavaa valvontaa ja tarkastuksia kaikilla osallistuvilla alueilla, ja tämä on vahvistettava komission ja Yhdistyneen kuningaskunnan viranomaisten välisellä sopimuksella.

Paremman sääntelyn suuntaviivojen mukaisesti vaikutustenarviointia ei toimenpiteen luonteen vuoksi tehty. Käytettävissä ei ole muita, olennaisesti erilaisia toimintapoliittisia vaihtoehtoja. Suunniteltu toimenpide on ainoa mahdollinen toimintavaihtoehto, jolla voidaan varmistaa kahden Irlantia koskevan kahdenvälisen yhteistyöohjelman, eli PEACE IV (Ireland-United Kingdom) ja Yhdistynyt kuningaskunta – Irlanti (Ireland-Northern Ireland-Scotland), hallittu jatkuminen sen jälkeen, kun Yhdistynyt kuningaskunta on eronnut unionista.

Tätä asetusta, joka tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä, ryhdytään soveltamaan vain, jos Yhdistyneen kuningaskunnan kanssa Euroopan unionista tehdyn sopimuksen 50 artiklan 2 kohdan mukaisesti tehty erosopimus ei ole tullut voimaan siihen päivään mennessä, jolloin perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa. Tämän vuoksi ehdotettu ad hoc säädös on tarkoituksenmukaisempi kuin muutossäädöksenä annettu asetus.

(1)Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla. Perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan, tai, jollei sopimusta ole, kahden vuoden kuluttua ilmoituksesta eli 30 päivänä maaliskuuta 2019, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa.

(2)Eroaminen unionista tapahtuu ohjelmakauden 2014–2020 aikana, jolloin Yhdistynyt kuningaskunta osallistuu viiteentoista Euroopan alueellinen yhteistyö tavoitteen mukaiseen ohjelmaan, jäljempänä ’yhteistyöohjelmat’. Kaksi näistä ohjelmista koskee Pohjois-Irlantia, ja niillä tuetaan pitkänperjantain sopimuksen mukaisesti rauhaa ja sovintoa sekä pohjoisen ja etelän välistä yhteistyötä. Unioni aikoo jatkaa näitä ohjelmia siinäkin tapauksessa, että Yhdistynyt kuningaskunta eroaa unionista ilman, että erosopimus on tullut voimaan siihen päivään mennessä, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa Euroopan unionista tehdyn sopimuksen 50 artiklan 3 kohdan mukaisesti. Asetuksen soveltamisala olisi siis rajattava näihin kahteen yhteistyöohjelmaan.

(3)Kyseisistä kahdesta yhteistyöohjelmasta säädetään erityisesti Euroopan parlamentin ja neuvoston asetuksella (EU) N:o 1299/2013, Euroopan parlamentin ja neuvoston asetuksella (EU) N:o 1303/2013 ja Euroopan parlamentin ja neuvoston asetuksella (EU, Euratom) 2018/1046. Tässä asetuksessa olisi vahvistettava säännökset, joilla luodaan edellytykset näiden kahden yhteistyöohjelman jatkamiselle Yhdistyneen kuningaskunnan unionista eroamisen jälkeen mainittujen asetusten mukaisesti.

(4)Kahdenvälisten yhteistyöohjelmien PEACE IV (Ireland-United Kingdom) ja Yhdistynyt kuningaskunta – Irlanti (Ireland-Northern Ireland-Scotland) hallintoviranomainen sijaitsee erityisessä EU:n ohjelmista vastaavassa elimessä, jäljempänä ’SEUPB’, joka on perustettu 8 päivänä maaliskuuta 1999 allekirjoitetulla Irlannin hallituksen ja Ison-Britannian ja Pohjois-Irlannin yhdistyneen kuningaskunnan hallituksen välisellä toimeenpanoelimiä koskevalla sopimuksella, jäljempänä ’Yhdistyneen kuningaskunnan ja Irlannin 8 päivänä maaliskuuta 1999 tekemä sopimus’. Kyseiset kaksi yhteistyöohjelmaa koskevat Pohjois-Irlantia, minkä vuoksi niitä olisi jatkettava tarvittavilla lisäsäännöksillä täydennettynä.

(5)Ohjelmien jatkuessa olisi selvennettävä, että kyseiset yhteistyöohjelmat voivat kattaa myös niihin osallistuvat Yhdistyneen kuningaskunnan alueet, joiden olisi vastattava NUTS 3 -tason alueita, sanotun kuitenkaan rajoittamatta asetuksen (EU) N:o 1299/2013 20 artiklan 2 kohdan ja 3 kohdan soveltamista.

(6)Ohjelmien jatkuessa EU:n yleisestä talousarviosta rahoitettuina komission ja Yhdistyneen kuningaskunnan viranomaisten välillä olisi tehtävä hallinnollinen sopimus, jolla sallitaan ohjelmien valvonta ja tarkastaminen ja joka on voimassa siitä päivästä alkaen, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa. Ellei tarvittavaa valvontaa ja tarkastuksia voida suorittaa, komissiolla olisi oltava mahdollisuus keskeyttää maksuajan kuluminen ja maksut ja soveltaa rahoitusoikaisuja asetuksen (EU) N:o 1303/2013 83, 142, 144 ja 145 artiklassa säädetyllä tavalla.

(7)PEACE IV ohjelman (Ireland-United Kingdom) hyväksymisestä 30 päivänä marraskuuta 2015 annettu komission päätös C(2015) 8564, sellaisena kuin se on muutettuna 26 päivänä heinäkuuta 2018 annetulla päätöksellä C(2018) 5126, sekä INTERREG VA ohjelman hyväksymisestä 12 päivänä helmikuuta 2015 annettu komission päätös C(2015) 890, sellaisena kuin se on muutettuna 10 päivänä maaliskuuta 2016 annetulla päätöksellä C(2016) 1547, muodostavat asetuksen (EU) N:o 1303/2013 76 artiklan mukaisesti jatkossakin varainhoitoasetuksessa tarkoitetun rahoituspäätöksen ja siten kyseisessä asetuksessa tarkoitetun oikeudellisen sitoumuksen. Yhdistynyt kuningaskunta on edelleen vastuussa näihin unionin oikeudellisiin sitoumuksiin liittyvistä taloudellisista velvoitteistaan, jotka se hyväksyi jäsenvaltiona ollessaan.

(8)Siitä päivästä alkaen, jona perussopimuksia lakataan soveltamasta, Yhdistynyt kuningaskunta lakkaa kuulumasta asetuksen (EU) N:o 1299/2013 20 artiklan 1 kohdassa tarkoitettuun ohjelma-alueen unionissa sijaitsevaan osaan. Tästä syystä säännöksiä, jotka koskevat toimien tukikelpoisuutta sijaintipaikan mukaan, olisi mukautettava.

(9)Tässä asetuksessa säädettyjen toimenpiteiden ripeän soveltamisen varmistamiseksi tämän asetuksen olisi tultava voimaan sitä päivää seuraavana päivänä, jona se on julkaistu Euroopan unionin virallisessa lehdessä. Tätä asetusta olisi sovellettava vain siinä tapauksessa, että Euroopan unionista tehdyn sopimuksen 50 artiklan 2 kohdan mukaisesti tehty erosopimus ei ole tullut voimaan siihen päivään mennessä, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa Euroopan unionista tehdyn sopimuksen 50 artiklan 3 kohdan mukaisesti,

OVAT HYVÄKSYNEET TÄMÄN ASETUKSEN:

1 artikla

Kohde ja soveltamisala

Tässä asetuksessa vahvistetaan säännökset, joilla varaudutaan Yhdistyneen kuningaskunnan unionista eroamisen seurauksiin siinä tapauksessa, että Euroopan unionista tehdyn sopimuksen 50 artiklan 2 kohdan mukaisesti tehty erosopimus ei ole tullut voimaan siihen päivään mennessä, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa Euroopan unionista tehdyn sopimuksen 50 artiklan 3 kohdan mukaisesti, jotta seuraavia kahta asetuksen (EU) N:o 1299/2013 soveltamisalaan kuuluvaa yhteistyöohjelmaa, jäljempänä ’yhteistyöohjelmat’, voidaan jatkaa siten, että Yhdistynyt kuningaskunta osallistuu niihin edelleen:

1)PEACE IV (Ireland-United Kingdom);

2)Yhdistynyt kuningaskunta – Irlanti (Ireland-Northern Ireland-Scotland).

Asetusta (EU) N:o 1299/2013 sovelletaan edelleen näihin yhteistyöohjelmiin, ellei tämän asetuksen säännöksistä muuta johdu.

2 artikla

Maantieteellinen kattavuus

Yhteistyöohjelmat voivat kattaa myös niihin osallistuvat Yhdistyneen kuningaskunnan alueet, jotka vastaavat NUTS 3 tason alueita, sanotun kuitenkaan rajoittamatta asetuksen (EU) N:o 1299/2013 20 artiklan 2 kohdan ja 3 kohdan soveltamista.

3 artikla

Ohjelmasta vastaavat viranomaiset

Asetuksen (EU) N:o 1299/2013 21 artiklan 1 kohdasta poiketen

–PEACE IV ohjelman (Ireland-United Kingdom) sekä Yhdistynyt kuningaskunta – Irlanti -ohjelman (Ireland-Northern Ireland-Scotland) hallintoviranomaisen ja todentamisviranomaisen sijaintipaikkana toimiva erityinen EU:n ohjelmista vastaava elin (SEUPB) jatkaa tehtäviensä hoitamista;